ddrg/super_eurlex huggingface dataset:
Sklep Sveta

z dne 17. maja 1999

o sklenitvi Sporazuma z Republiko Islandijo in Kraljevino Norveško o pridružitvi obeh držav k izvajanju, uporabi in razvoju schengenskega pravnega reda

(1999/439/ES)

SVET EVROPSKE UNIJE JE

ob upoštevanju člena 6(1) Protokola, z Amsterdamsko pogodbo priloženega Pogodbi o Evropski uniji in Pogodbi o ustanovitvi Evropske skupnosti, ki schengenski pravni red vključuje v okvir Evropske unije,

SKLENIL:

Edini člen

Potrdi se Sporazum z Republiko Islandijo in Kraljevino Norveško o pridružitvi obeh držav ki izvajanju, uporabi in razvoju schengenskega pravnega reda, vključno s Prilogami, Končnim aktom, deklaracijami in izmenjavo pisem, ki so mu priložena.

Besedilo aktov, navedenih v prvem pododstavku, je priloženo temu sklepu.

V Bruslju, 17. maja 1999

Za Svet

Predsednik

J. Fischer

--------------------------------------------------
Sklep Sveta

z dne 26. aprila 1999

o sklenitvi Protokola o razširitvi Sporazuma o sodelovanju med Evropsko skupnostjo in državami članicami Aseana na Socialistično republiko Vietnam

(1999/295/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti členov 113 in 130y v povezavi s prvim stavkom člena 228(2) in prvim pododstavkom člena 228(3) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker naj bi Evropska gospodarska skupnost za dosego svojih ciljev na področju zunanjih ekonomskih odnosov potrdila Protokol o razširitvi Sporazuma o sodelovanju med Evropsko skupnostjo in državami članicami Aseana na Socialistično republiko Vietnam,

SKLENIL:

Člen 1

Potrdi se Protokol o razširitvi Sporazuma o sodelovanju med Evropsko skupnostjo in državami članicami Aseana na Socialistično republiko Vietnam.

Besedilo Protokola je priloženo k temu sklepu.

Člen 2

Predsednik Sveta da uradno obvestilo, da so s strani Skupnosti postopki, potrebni za začetek veljavnosti Protokola, končani [3].

Člen 3

Ta sklep se objavi v Uradnem listu Evropskih skupnosti.

V Luxembourgu, 26. aprila 1999

Za Svet

Predsednik

J. Fischer

[1] UL C 95, 24.3.1997, str. 41.

[2] UL C 325, 27.10.1997, str. 16.

[3] Datum začetka veljavnosti Protokola bo v Uradnem listu Evropskih skupnosti objavil Generalni sekretariat Sveta.

--------------------------------------------------
Sklep Sveta

z dne 21. decembra 1998

o odobritvi v imenu Skupnosti sprememb dodatkov II in III k Bernski konvenciji o varstvu prosto živečega evropskega rastlinstva in živalstva ter njunih naravnih življenjskih prostorov, ki so bile sprejete na 17. sestanku Stalnega odbora Konvencije

(98/746/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 130s(1), prvega stavka člena 228(2) in prvega pododstavka člena 228(3) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker je Evropska skupnost na podlagi Sklepa 82/72/EGS [3] pogodbenica Konvencije o varstvu prosto živečega evropskega rastlinstva in živalstva ter njunih naravnih življenjskih prostorov;

ker se bile zaradi odločilne podpore Skupnosti na 17. sestanku Stalnega odbora Bernske konvencije, ki je potekal od 1. do 5. decembra 1997 v Strasbourgu, štiri vrste dodane v dodatek II h Konvenciji in 22 v dodatek III h Konvenciji; ker je Komisija sodelovala na navedenem sestanku v imenu Skupnosti;

ker sta dve od teh vrst zajeti v Direktivi Sveta 79/409/EGS z dne 2. aprila 1979 o ohranjanju prosto živečih ptic [4] in tri v Direktivi Sveta 92/43/EGS z dne 21. maja 1992 ohranjanju naravnih habitatov ter prosto živečih živalskih in rastlinskih vrst [5];

ker morajo v skladu s členom 17 Konvencije vse spremembe dodatkov h Konvenciji začeti veljati za vse pogodbenice, razen za tiste, ki sporočijo ugovore v skladu z odstavkom 3 navedenega člena, tri mesece po tem, ko jih sprejme Stalni odbor;

ker mora Skupnost odobriti navedene spremembe dodatkov II in III h Konvenciji, ki so bile sprejete na 17. sestanku Stalnega odbora v skladu s členom 17 Konvencije,

SKLENIL NASLEDNJE:

Člen 1

Vključitev vrst Acipenser sturio, Puffinus yelkouan, Phalacrocorax aristotelis (v Sredozemskem morju) in Valencia leutourneuxi v dodatek II h Konvenciji o varstvu prosto živečega evropskega rastlinstva in živalstva ter njunih naravnih življenjskih prostorov, in vrst Hippospongia communis, Spongia agaricina, Spongia officinalis, Spongia zimocca, Antipathes sp. plur., Corallium rubrun, Paracentrotus lividus, Homarus gammarus, Maja squinado, Palinurus elephas, Scyllarides latus, Scyllarides pigmaeus, Scyllarus arctus, Epinephelus marginatus, Isurus oxyrinchus, Lamna nasus, Mobula mobular, Prionace glauca, Raja alba, Scioena umbra, Squatina squatina, in Umbrina cirrosa (vseh 22 vrst v Sredozemskem morju) v dodatek III k navedeni konvenciji se s tem odobri v imenu Evropske skupnosti.

Člen 2

Ta sklep se objavi v Uradnem listu Evropskih skupnosti.

V Bruslju, 21. decembra 1998

Za Svet

Predsednik

M. Bartenstein

[1] UL C 116, 16.4.1998, str. 24.

[2] UL C 328, 26.10.1998, str. 81.

[3] UL L 38, 10.2.1982, str. 1.

[4] UL L 103, 25.4.1979, str. 1. Direktiva, kakor je bila nazadnje spremenjena z Direktivo 97/49/ES (UL L 223, 13.8.1997, str. 9).

[5] UL L 206, 22.7.1992, str. 7. Direktiva, kakor je bila nazadnje spremenjena z Direktivo 97/62/ES (UL L 305, 8.11.1997, str. 42).

--------------------------------------------------
Odločba Komisije

z dne 16. decembra 1997

o spremembi Odločbe 97/569/ES o sestavi začasnih seznamih obratov tretjih držav, iz katerih države članice dovolijo uvoz mesnih izdelkov

(Besedilo velja za EGP)

(98/9/ES)

KOMISIJA EVROPSKIH SKUPNOSTI JE,

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 95/408/ES z dne 22. junija 1995 o pogojih za sestavo začasnih seznamov obratov v tretjih državah iz katerih je državam članicam, v vmesnem obdobju, dovoljeno uvažati nekatere proizvode živalskega izvora, ribiške proizvode ali žive školjke [1], kakor je bila spremenjena z Odločbo 97/34/ES [2], in zlasti člena 2(4) Odločbe,

ker so bili začasni seznami obratov v tretjih državah, ki proizvajajo mesne izdelke, sestavljeni z Odločbo Komisije 97/569/ES [3];

ker je Južna Afrika poslala seznam obratov, ki proizvajajo izdelke iz perutninskega mesa in za katere pristojni organi potrjujejo, da so v skladu s predpisi Skupnosti;

ker se lahko začasni seznam obratov, ki proizvajajo izdelke iz perutninskega mesa, sestavi za Južno Afriko; ker je zato treba Odločbo 97/569/ES ustrezno spremeniti;

ker so ukrepi iz te odločbe v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Priloga k tej odločbi se doda Prilogi k Odločbi 97/569/ES.

Člen 2

Ta odločba se uporablja od 15. decembra 1997.

Člen 3

Ta odločba je naslovljena na države članice.

V Bruslju, 16. decembra 1997

Za Komisijo

Franz Fischler

Član Komisije

[1] UL L 243, 11.10.1995, str. 17.

[2] UL L 13, 16.1.1997, str. 33.

[3] UL L 234, 26.8.1997, str. 16.

--------------------------------------------------

PRILOGA

País: SUDÁFRICALand: SYDAFRIKALand: SÜDAFRIKAΧώρα: ΝΟΤΙΑ ΑΦΡΙΚΗCountry: SOUTH AFRICAPays: AFRIQUE DU SUDPaese: SUDAFRICALand: ZUID-AFRIKAPaís: ÁFRICA DO SULMaa: ETELÄ-AFRIKKALand: SYDAFRIKA

1 | 2 | 3 | 4 | 5 |

ZA 21 | Finlar Foods | Stikland | | PMP 6 |

--------------------------------------------------
Odločba Komisije

z dne 16. novembra 1998

o spremembi Odločbe 97/356/ES o začasnih seznamih obratov v tretjih državah, iz katerih države članice dovolijo uvoz mesnih izdelkov, pripravljenih iz mesa goveda, prašičev, kopitarjev in ovc ter koz

(notificirano pod dokumentarno številko K(1998)3504)

(Besedilo velja za EGP)

(98/662/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 95/408/ES z dne 22. junija 1995 o pogojih za sestavo začasnih seznamov obratov v tretjih državah iz katerih je državam članicam, v vmesnem obdobju, dovoljeno uvažati nekatere proizvode živalskega izvora, ribiške proizvode ali žive školjke [1], kakor je bila spremenjena z Odločbo 97/34/ES [2], in zlasti člena 2(1) Odločbe,

ker Odločba Komisije 97/222/ES [3] določa seznam tretjih držav, iz katerih države članice dovolijo uvoz mesnih izdelkov;

ker so bile za države na navedenem seznamu zahteve z zvezi z zdravstvenim varstvom živali in veterinarskimi spričevali za uvoz mesnih izdelkov določene v Odločbi Komisije 97/221/ES [4];

ker so bili začasni seznami obratov v tretjih državah, iz katerih države članice dovolijo uvoz mesnih izdelkov, pripravljenih iz mesa goveda, prašičev, kopitarjev in ovc ter koz, sestavljeni z Odločbo Komisije 97/365/ES [5];

ker je Komisija od Mehike prejela seznam obratov z zagotovili, da popolnoma izpolnjujejo ustrezne zdravstvene zahteve Skupnosti in da bodo v primeru, če obrat ne bi izpolnjeval teh zahtev, izvozne dejavnosti tega obrata v Evropsko skupnost začasno ustavljene;

ker je pregled Skupnosti na kraju samem pokazal, da je higienski standard obratov zadovoljiv in se torej lahko uvrstijo na prvi seznam obratov, iz katerih se lahko dovoli uvoz mesnih izdelkov;

ker je tako za Mehiko možno izdelati začasne sezname obratov, ki proizvajajo mesne izdelke;

ker so ukrepi iz te odločbe v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Priloga k tej odločbi se doda k Prilogi k Odločbi 97/365/EGS.

Člen 2

Ta odločba se uporablja od 20. novembra 1998.

Člen 3

Ta odločba je naslovljena na države članice.

V Bruslju, 16. novembra 1998

Za Komisijo

Franz Fischler

Član Komisije

[1] UL L 243, 11.10.1995, str. 17.

[2] UL L 13, 16.1.1997, str. 33.

[3] UL L 89, 4.4.1997, str. 39.

[4] UL L 89, 4.4.1997, str. 32.

[5] UL L 154, 12.6.1997, str. 41.

--------------------------------------------------

ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA

País: MÉXICOLand: MEXICOLand: MEXIKOΧώρα: ΜΕΞΙΚΟCountry: MEXICOPays: MEXIQUEPaese: MESSICOLand: MEXICOPaís: MÉXICOMaa: MEKSIKOLand: MEXIKO

1 | 2 | 3 | 4 | 5 |

TIF 86 | Sana International S. de R.L. de C.V. | San Luis Río Colorado | Sonora | 6 |

TIF 150 | Delimex Mexicana SA de C.V. | San Nicolás de los Garza | Nuevo León | 6 |

TIF 209 | SIGMA Alimentos Congelados SA de C.V. | Linares | Nuevo León | 6 |

--------------------------------------------------
Sklep Sveta

z dne 18. junija 1998

o sklenitvi Sporazuma o vzajemnem priznavanju ugotavljanja skladnosti, certifikatov in oznak med Evropsko skupnostjo in Avstralijo

(98/508/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 v zvezi s členom 228(2), prvi stavek, in (3), prvi pododstavek, ter členom 228(4) Pogodbe,

ob upoštevanju predloga Komisije,

ker je bil Sporazum o vzajemnem priznavanju ugotavljanja skladnosti, certifikatov in oznak med Evropsko skupnostjo in Avstralijo usklajen s pogajanji in parafiran dne 19. julija 1996 in bi ga bilo treba odobriti;

ker so bile nekatere naloge za izvajanje pripisane skupnemu odboru, ustanovljenemu s Sporazumom, in zlasti pooblastilo za spreminjanje nekaterih vidikov sektorskih prilog k Sporazumu;

ker bi bilo treba določiti ustrezne notranje postopke za zagotavljanje pravilnega delovanja Sporazuma, in ker je treba, da Komisija dobi pooblastila za izvedbo nekaterih tehničnih sprememb Sporazuma in za sprejem nekaterih odločitev za izvajanje Sporazuma,

SKLENIL:

Člen 1

Sporazum o vzajemnem priznavanju ugotavljanja skladnosti, certifikatov in oznak med Evropsko skupnostjo in Avstralijo, skupaj s prilogami k Sporazumu in priloženimi skupnimi izjavami, se odobri v imenu Skupnosti.

Besedilo Sporazuma, priloge in skupne izjave so priloženi temu sklepu.

Člen 2

S tem sklepom je predsednik Sveta pooblaščen, da imenuje pooblaščence, ki bodo podpisali Sporazum ter s tem zavezali Skupnost, in v imenu Skupnosti poslali obvestilo iz člena 14 Sporazuma [1].

Člen 3

1. V skupnem odboru, opredeljenem v členu 12 Sporazuma, Komisija zastopa Skupnost, ob pomoči posebnega odbora, ki ga imenuje Svet. Komisija po posvetovanju s tem posebnim odborom začne z imenovanji, uradnim obveščanjem, izmenjavo informacij in zahtevami za preverjanje iz člena 8(2) in člena 12(4)(c), (d) in (e) Sporazuma.

2. Komisija po posvetovanju s posebnim odborom iz odstavka 1 tega člena določi stališče Skupnosti v zvezi z odločitvami, ki jih mora sprejeti Skupni odbor glede sprememb oddelkov I do IV sektorskih prilog (člen 12(4)(a) in (b) ter (6) Sporazuma) in preverjanja skladnosti v skladu s členom 8 in členom 12(6)(d) Sporazuma.

3. V vseh drugih primerih stališče Skupnosti v skupnem odboru določi Svet, ki odloča s kvalificirano večino na predlog Komisije.

Člen 4

Ta sklep se objavi v Uradnem listu Evropskih skupnosti.

V Luxembourgu, 18. junija 1998

Za Svet

Predsednik

G. Strang

[1] Datum začetka veljavnosti sporazuma bo objavljen v Uradnem listu Evropskih skupnosti.

--------------------------------------------------
Sklep Sveta

z dne 6. julija 1998

o sklenitvi Mednarodnega sporazuma o kakavu 1993 v imenu Skupnosti

(98/489/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 v povezavi s prvim stavkom člena 228(2) Pogodbe,

ob upoštevanju predloga Komisije,

ker so podpisali Skupnost in njene države članice podpisali Mednarodni sporazum o kakavu 1993;

ker je Skupnost v svoji vlogi članice uvoznice s Sklepom Sveta 94/109/ES z dne 7. februarja 1994 o podpisu in začasni uporabi Mednarodnega sporazuma o kakavu 1993 v imenu Skupnosti [1] uradno obvestila generalnega sekretarja Organizacije združenih narodov o svojem namenu začasno uporabljati sporazum do dokončanja notranjih postopkov, potrebnih za njegovo sklenitev;

ker je večina držav članic že priglasila začasno uporabo Sporazuma do deponiranja listin o ratifikaciji, sprejetju ali odobritvi skupaj s Skupnostjo;

ker so postopki ratifikacije, sprejetja ali odobritve v državah članicah dosegli stopnjo, ki je na dovolj visoki ravni, da se listine o ratifikaciji, sprejetju ali odobritvi deponirajo skupno,

SKLENIL:

Člen 1

Mednarodni sporazum o kakavu 1993 se potrdi v imenu Skupnosti.

Besedilo Sporazuma je priloga k temu sklepu.

Člen 2

Predsednik Sveta se pooblasti, da imenuje osebo, pooblaščene za deponiranje listine o odobritvi v imenu Skupnosti.

V Bruslju, 6. julija 1998

Za Svet

Predsednik

R. Edlinger

[1] UL L 52, 23.2.1994, str. 25.

--------------------------------------------------
Sklep Sveta

z dne 26. januarja 1998

o Začasnem trgovinskem sporazumu med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani in Republiko Uzbekistan na drugi strani, ki ga je sklenila Evropska skupnost

(98/138/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti, zlasti njenega člena 113 v zvezi s členom 228 (2) prvi stavek,

ob upoštevanju predloga Komisije,

ob upoštevanju mnenja Evropskega parlamenta [1],

ker je, dokler ne začne veljati Sporazum o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Uzbekistan na drugi strani podpisan v Firencah 21. junija 1996, v imenu Evropske skupnosti treba sprejeti Začasni trgovinski sporazum med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Republiko Uzbekistan na drugi strani,

SKLENIL:

Člen 1

Začasni trgovinski sporazum med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Republiko Uzbekistan na drugi strani, s Prilogami, Protokolom in izjavami se potrdi v imenu Evropske skupnosti.

Besedila aktov, navedenih v prvem odstavku, so priloga temu sklepu.

Člen 2

Ta sklep pooblašča predsednika Sveta, da imenuje osebe, pooblaščene za podpis Začasnega trgovinskega sporazuma v imenu Evropske skupnosti [2].

Člen 3

Predsednik Sveta v imenu Evropske skupnosti opravi notifikacijo, predvideno v členu 32 Začasnega trgovinskega sporazuma.

V Bruslju, 26. januarja 1998

Za Svet

Predsednik

R. Cook

[1] UL C 14, 19.1.1998.

[2] Dan začetka veljavnosti Sporazuma bo Generalni sekretariat Sveta objavil v Uradnem listu Evropskih skupnosti.

--------------------------------------------------
Odločba Komisije

z dne 14. oktobra 1997

o uvozu živih živali, svežega mesa in mesnih izdelkov iz Zvezne republike Jugoslavije in Grenlandije in o spremembi Odločbe Sveta 79/542/EGS

(Besedilo velja za EGP)

(97/736/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 72/462/EGS z dne 12. decembra 1972 o problemih glede zdravstvenih in veterinarskih pregledov ob uvozu govedi, prašičev ter svežega mesa in mesnih izdelkov iz tretjih držav [1], kakor je bila nazadnje spremenjena z Direktivo 96/91/ES [2], in zlasti člena 3 Direktive,

ker Odločba Sveta 79/542/EGS [3], kakor je bila nazadnje spremenjena z Odločbo Komisije 97/160/ES [4], določa seznam tretjih držav, iz katerih države članice odobrijo uvoz goveda, prašičev, kopitarjev, ovc in koz, svežega mesa in mesnih izdelkov;

ker je po veterinarski misiji Skupnosti videti, da Zvezno republiko Jugoslavijo pokriva dovolj dobro strukturirana in organizirana veterinarska služba; ker je bil predložen načrt nadaljnjih dejavnosti in so ga države članice odobrile,

ker se v Zvezni republiki Jugoslaviji izvaja cepljenje proti klasični prašičji kugi; ker klasična prašičja kuga občasno izbruhne; ker zaradi tega ne bi smeli dovoliti uvoza prašičev iz te države;

ker je treba Zvezno republiko Jugoslavijo vnesti na seznam tretjih držav, iz katerih države članice odobrijo uvoz goveda, kopitarjev, ovc in koz, svežega mesa in mesnih izdelkov;

ker je treba Grenlandijo vnesti na seznam tretjih držav, iz katerih države članice odobrijo uvoz ovc in koz,

ker je treba Odločbo 79/542/EGS ustrezno spremeniti;

ker bodo posebni pogoji zdravstvenega varstva živali in izdaji veterinarskih spričeval za uvoz goveda, prašičev, kopitarjev, ovc in koz, svežega mesa in mesnih izdelkov predpisani v drugih odločbah glede na stanje zdravstvenega varstva živali v zadevni tretji državi;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

1. Države članice odobrijo uvoz naslednjega iz Zvezne republike Jugoslavije:

(a) živih živali, razen prašičev,

(b) svežega mesa goveda, ovc, koz, prašičev in kopitarjev, in

(c) mesnih izdelkov.

2. Države članice odobrijo uvoz ovc in koz iz Grenlandije.

3. Uvoz iz odstavkov 1 in 2 mora izpolnjevati ustrezne zahteve glede živali in zdravja živali.

Člen 2

Del I Priloge k Odločbi 79/542/EGS se spremeni:

1) Na ustrezno mesto po abecednem vrstnem redu ISO kod se vstavi naslednja vrstica:

"FY | Zvezna republika Jugoslavija | x | x | x | x | x | x | x | x | o | x | (1) | | | XR" |

2) Vrstica

"GL | Grenlandija | x | x | o | x | x | x | o | o | o | x | (1) | | | XR" |

se nadomesti z:

"GL | Grenlandija | x | x | o | x | x | x | o | x | o | x | (1) | | | XR" |

Člen 3

Ta odločba je naslovljena na države članice.

V Bruslju, 14. oktobra 1997

Za Komisijo

Franz Fischler

Član Komisije

[1] UL L 302, 31.12.1972, str. 28.

[2] UL L 13, 16.1.1997, str. 26.

[3] UL L 146, 14.6.1979, str. 15.

[4] UL L 62, 4.3.1997, str. 39.

--------------------------------------------------
Odločba Komisije

z dne 14. julija 1997

o dajanju v promet testa T102 (Streptococcus thermophilus T102) v skladu z Direktivo Sveta 90/220/EGS

(Besedilo velja za EGP)

(97/549/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/220/EGS z dne 23. aprila 1990 o namernem sproščanju gensko spremenjenih organizmov v okolje [1], kakor je bila nazadnje spremenjena z Direktivo Komisije 97/35/ES [2], in zlasti člena 13 Direktive,

ker členi 10 do 18 Direktive 90/220/EGS določajo postopek Skupnosti, ki pristojnim organom držav članic omogoča, da dajejo privolitev za dajanje v promet proizvodov, ki vsebujejo gensko spremenjene organizme ali so iz njih sestavljeni;

ker je bila prijava o dajanju takega proizvoda v promet predložena pristojnemu organu Finske;

ker je nato pristojni organ Finske dokumentacijo s pozitivnim mnenjem posredoval Komisiji;

ker je pristojni organ ene države članice vložil ugovor zoper navedeno dokumentacijo;

ker se zato v skladu s členom 13(3) Direktive 90/220/EGS od Komisije zahteva, da sprejme odločitev po postopku iz člena 21 navedene direktive;

ker je Komisija po pregledu vloženih ugovorov z vidika področja uporabe Direktive 90/220/EGS in informacij, predloženih v dokumentaciji, zaključila, da ni razloga za domnevo, da bodo nastali kakršnikoli škodljivi učinki na zdravje ljudi ali okolje zaradi uvajanja gena, ki kodira kloramfenikol-acetil-transferazo na plazmidu pMJ 763, v Streptococcus thermophilus T102;

ker člena 11(6) in 16(1) Direktive 90/220/EGS predvidevata dodatne varnostne ukrepe, če se pojavijo nove informacije o tveganjih, povezanih s proizvodom;

ker so ukrepi, predvideni v tej odločbi, v skladu z mnenjem Odbora, ustanovljenega po členu 21 Direktive 90/220/EGS,

SPREJELA NASLEDNJO ODLOČBO:

Člen 1

Brez poseganja v drugo zakonodajo Skupnosti pristojni organ Finske privoli v dajanje v promet v nadaljevanju navedenega proizvoda, ki ga je prijavil Valio Oy (ref. C/FI/96–1NA):

stekleničke, ki vsebujejo liofiliziran pripravek Streptococcus thermophilus T102, ki je bil transformiran s plazmidom pMJ 763, ki vsebuje sintetične gene luxA, luxB iz Xenorhabdus luminescens, gen kloramfenikol-acetil-transferaze iz plazmida pVS2, ki ga uravnava P45 Lactococcal promotor, in prepisovalnega zaključevalnega zaporedja iz Escherichia coli rrnB.

Člen 2

Ta odločba je naslovljena na države članice.

V Bruslju, 14. julija 1997

Za Komisijo

Ritt Bjerregaard

Članica Komisije

[1] UL L 117, 8.5.1990, str. 15.

[2] UL L 169, 27.6.1997, str. 72.

--------------------------------------------------
Odločba Komisije

z dne 28. julija 1997

o spremembi Odločbe 94/325/EGS o posebnih pogojih za uvoz ribiških proizvodov in proizvodov iz ribogojstva s poreklom s Tajske

(Besedilo velja za EGP)

(97/563/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje na trg ribiških proizvodov [1], kakor je bila nazadnje spremenjena z Direktivo 96/23/ES [2], in zlasti člena 11(1) Direktive,

ker je Komisija sprejela Odločbo 97/562/ES [3] o posebnih pogojih za uvoz školjk, iglokožcev, plaščarjev in morskih polžev s poreklom s Tajske; ker je zato treba Odločbo Komisije 94/325/ES [4], kakor je bila nazadnje spremenjena z Odločbo 96/31/ES [5], spremeniti;

ker so ukrepi iz te odločbe v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Točka IV.7 Priloge A k Odločbi Komisije 94/325/ES se nadomesti z naslednjim besedilom:

"7. poleg tega, kadar gre pri ribiških proizvodih za zamrznjene ali predelane školjke: školjke so bile pridobljene iz odobrenih proizvodnih območij, ki so našteti v Prilogi k Odločbi Komisije 97/562/ES [6] o posebnih pogojih za uvoz školjk, iglokožcev, plaščarjev in morskih polžev s poreklom s Tajske, ter so bile sterilizirane ali toplotno obdelane v skladu z zahtevami Odločbe Komisije 93/25/EGS [7]."

Člen 2

Ta odločba je naslovljena na države članice.

V Bruslju, 28. julija 1997

Za Komisijo

Franz Fischler

Član Komisije

[1] UL L 268, 24.9.1991, str. 15.

[2] UL L 125, 23.5.1996, str. 10.

[3] UL L 232, 23.8.1997, str. 9.

[4] UL L 145, 10.6.1994, str. 30.

[5] UL L 9, 12.1.1996, str. 6.

[6] UL L 232, 23.8.1997, str. 9.

[7] UL L 16, 25.1.1993, str. 22.

--------------------------------------------------